title: Sklep Sveta (EU) 2018/601 z dne 16. aprila 2018 o sklenitvi Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah, v imenu Evropske unije

text:
               20.4.2018

               SL

               Uradni list Evropske unije

               L 101/5

         SKLEP SVETA (EU) 2018/601
   z dne 16. aprila 2018
   o sklenitvi Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je 22. julija 2013 Komisijo pooblastil za začetek pogajanj z Novo Zelandijo z namenom sklenitve Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah (v nadaljnjem besedilu: Sporazum). Pogajanja so se uspešno zaključila s parafiranjem Sporazuma dne 23. septembra 2015. V skladu s Sklepom Sveta (EU) 2018/600 (2) je bil Sporazum podpisan dne 3. julija 2017.

               (2)

               Namen Sporazuma je vzpostaviti pravno podlago za okvir sodelovanja, katerega cilj je zagotoviti varnost dobavne verige, olajšati zakonito trgovino ter omogočiti izmenjavo informacij, da se zagotovijo pravilna uporaba carinske zakonodaje ter preprečevanje in preiskovanje kršitev carinske zakonodaje ter boj proti njim.

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Novo Zelandijo o sodelovanju in vzajemni upravni pomoči v carinskih zadevah se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije predloži uradno obvestilo iz člena 21(1) Sporazuma (3).
   Člen 3
   Ta sklep začne veljati na dan sprejetja.

      V Luxembourgu, 16. aprila 2018

            Za Svet

            Predsednik

         R. PORODZANOV

      (1)  Odobritev z dne 13. marca 2018 (še ni objavljeno v Uradnem listu).

      (2)  Sklep Sveta (EU) 2018/600 z dne 10. oktobra 2016 o podpisu Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah v imenu Evropske unije (glej stran 3 tega Uradnega lista).

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


               13.6.2018

               SL

               Uradni list Evropske unije

               C 204/214

         P8_TA(2016)0328
   Imenovanje člana Računskega sodišča – Lazaros Stavrou Lazarou
   Sklep Evropskega parlamenta z dne 13. septembra 2016 o imenovanju Lazarosa Stavrouja Lazarouja za člana Računskega sodišča (C8-0190/2016 – 2016/0807(NLE))
   (Posvetovanje)
   (2018/C 204/29)

      Evropski parlament,

               —

               ob upoštevanju člena 286(2) Pogodbe o delovanju Evropske unije, v skladu s katerim se je posvetoval s Svetom (C8-0190/2016),

               —

               ob upoštevanju člena 121 Poslovnika,

               —

               ob upoštevanju poročila Odbora za proračunski nadzor (A8-0258/2016),

               A.

               ker je Odbor za proračunski nadzor ocenil kandidatova priporočila, zlasti glede na zahteve iz člena 286(1) Pogodbe o delovanju Evropske unije;

               B.

               ker je Odbor za proračunski nadzor na seji 5. septembra 2016 poslušal predstavitev kandidata Sveta za člana Računskega sodišča;

               1.

               odobri predlog Sveta, da se Lazarosa Stavrouja Lazarouja imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: Sklep Komisije z dne 18. julija 2018 o predlagani državljanski pobudi „Stalno državljanstvo Evropske unije“

text:
                  26.7.2018

                  SL

                  Uradni list Evropske unije

                  C 264/4

         SKLEP KOMISIJE
         z dne 18. julija 2018
         o predlagani državljanski pobudi „Stalno državljanstvo Evropske unije“
         (Besedilo v angleškem jeziku je edino verodostojno)
         (2018/C 264/05)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1), in zlasti člena 4 Uredbe,
         ob upoštevanju naslednjega:

                     (1)

                     Vsebina predlagane državljanske pobude „Stalno državljanstvo Evropske unije“ („Permanent European Union Citizenship“) se nanaša na naslednje: „državljanstvo Evropske unije“.

                     (2)

                     Cilji predlagane državljanske pobude se nanašajo na naslednje: „Državljani EU izvolijo Evropski parlament in sodelujejo pri njegovem delu, s čimer uveljavljajo pravice iz Pogodb, krepijo demokracijo in državljanstvo Unije. Ob upoštevanju stališča Sodišča EU glede državljanstva Unije kot „temeljnega statusa“ državljanov držav članic in tega, da bo zaradi izstopa Združenega kraljestva milijone državljanov EU izgubilo ta status in pravico do glasovanja na evropskih volitvah, Komisija predlaga sredstva, s katerimi bi se izognili tveganju kolektivne izgube državljanstva in pravic EU ter vsem državljanom EU zagotovili, da so status državljana EU in pravice, ki iz njega izhajajo, trajni, ko so enkrat pridobljeni“.

                     (3)

                     Pogodba o Evropski uniji (v nadaljnjem besedilu: PEU) krepi državljanstvo Unije in nadalje krepi demokratično delovanje Unije; med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

                     (4)

                     Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in prispevali k večji dostopnosti Unije.

                     (5)

                     Sprejeti je mogoče pravni akt Unije za namen izvajanja Pogodb na področju pravic državljanov tretjih držav, ki zakonito prebivajo v državi članici, in pogojev, ki urejajo svobodo gibanja in prebivanja v drugih državah članicah EU. Medtem ko tak pravni akt državljanom države, ki je izstopila iz Unije v skladu s členom 50 PEU, ne daje pravice voliti ali kandidirati na volitvah v Evropski parlament, lahko državljanom te države podeli nekatere pravice, ki so podobne pravicam državljanov Unije, kot je pravica do prostega gibanja in prebivanja na ozemlju držav članic. Poleg tega se lahko pravice državljanov EU, ki so pred izstopom njihove države članice iz Unije zase in za svoje družinske člane že uveljavili svobodo gibanja, ohranijo tako, da se sklene sporazum v skladu s členom 50 PEU.

                     (6)

                     Predlagana državljanska pobuda ni očitno zunaj okvira pristojnosti Komisije za predložitev predlogov pravnih aktov Unije za izvajanje Pogodb v skladu s členom 4(2)(b) Uredbe.

                     (7)

                     Predlagano državljansko pobudo „Stalno državljanstvo Evropske unije“ je zato treba prijaviti –

               SPREJELA NASLEDNJI SKLEP:

            Člen 1
            Predlagana državljanska pobuda „Stalno državljanstvo Evropske unije“ se prijavi.

            Člen 2
            Ta sklep začne veljati 23. julija 2018.

            Člen 3
            Ta sklep je naslovljen na organizatorje (člane državljanskega odbora) predlagane državljanske pobude „Stalno državljanstvo Evropske unije“, ki jih kot kontaktni osebi zastopata Anthony SIMPSON in Dexter WHITFIELD.

            V Bruslju, 18. julija 2018

                  Za Komisijo

               Frans TIMMERMANS

                  Prvi podpredsednik

            (1)  UL L 65, 11.3.2011, str. 1.


title: Sklep Sveta (EU) 2018/1050 z dne 16. julija 2018 o imenovanju šestih članov in štirih nadomestnih članov Odbora regij na predlog Združenega kraljestva

text:
                  26.7.2018

                  SL

                  Uradni list Evropske unije

                  L 189/11

         SKLEP SVETA (EU) 2018/1050
         z dne 16. julija 2018
         o imenovanju šestih članov in štirih nadomestnih članov Odbora regij na predlog Združenega kraljestva
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga vlade Združenega kraljestva,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Victoria HOWELLS je s sklepom Sveta (EU) 2017/664 (4) z dne 3. aprila 2017 kot članica zamenjala Micka ANTONIWA, John Robert LAMONT pa kot član Patricio FERGUSON.

                     (2)

                     Zaradi konca mandatov Victorie HOWELLS, Roberta BRIGHTA, Johna LAMONTA, Roberta Iana Neilsona GORDONA, Corrie MCCHORD in Jill SHORTLAND se je sprostilo šest mest članov Odbora regij.

                     (3)

                     Zaradi konca mandatov Sherme BATSON, Ronalda Arvona HUGHESA in Kay TWITCHEN so se sprostila tri mesta nadomestnih članov Odbora regij.

                     (4)

                     Zaradi imenovanja Doreen HUDDART za članico Odbora regij se je sprostilo mesto nadomestnega člana –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020 ali na dan izstopa Združenega kraljestva iz EU, kar nastopi prej, se v Odbor regij imenujejo:

                        (a)

                        člani:

                                    —

                                    Doreen HUDDART, Councillor, Newcastle City Council,

                                    —

                                    Kevin Paul BENTLEY, Councillor, Essex County Council,

                                    —

                                    Kevin KEENAN, Councillor, Dundee City Council,

                                    —

                                    Maurice GOLDEN MSP, Regional Member for West Scotland,

                                    —

                                    Mick ANTONIW AM, Member of the National Assembly of Wales,

                                    —

                                    Rob STEWART, Councillor, City and County of Swansea,

                        (b)

                        nadomestni člani:

                                    —

                                    Sally MORGAN, Councillor, Teignbridge District Council,

                                    —

                                    Claudia WEBBE, Councillor, London Borough of Islington,

                                    —

                                    Teresa Catherine HERITAGE, Councillor, Hertfordshire County Council,

                                    —

                                    Anthony J. TAYLOR, Councillor, Neath Port Talbot County Borough Council.

            Člen 2
            Ta sklep začne veljati na dan sprejetja.

            V Bruslju, 16. julija 2018

                  Za Svet

                  Predsednica

               J. BOGNER-STRAUSS

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2017/664 z dne 3. aprila 2017 o imenovanju petih članov in petih nadomestnih članov Odbora regij na predlog Združenega kraljestva (UL L 94, 7.4.2017, str. 38).


title: Sklep Sveta (EU) 2018/1047 z dne 16. julija 2018 o podpisu, v imenu Unije, Sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Singapur na drugi strani

text:
                  26.7.2018

                  SL

                  Uradni list Evropske unije

                  L 189/2

         SKLEP SVETA (EU) 2018/1047
         z dne 16. julija 2018
         o podpisu, v imenu Unije, Sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Singapur na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti členov 207 in 212 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 25. novembra 2004 pooblastil Komisijo za pogajanja o Sporazumu o partnerstvu in sodelovanju z Republiko Singapur (v nadaljnjem besedilu: Sporazum).

                     (2)

                     Pogajanja so bila zaključena in Sporazum parafiran 14. oktobra 2013.

                     (3)

                     Sporazum bi bilo treba podpisati s pridržkom njegove poznejše sklenitve. Priložen mu je spremni dopis, ki je sestavni del Sporazuma in bi ga bilo treba podpisati istočasno kot Sporazum –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o partnerstvu in sodelovanju med Evropsko unijo in njenimi državami članicami na eni strani ter Republiko Singapur na drugi strani ter spremnega dopisa, ki je priložen Sporazumu, se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma in spremnega dopisa, ki je priložen Sporazumu, v imenu Unije.

            Člen 3
            Ta sklep začne veljati dan po sprejetju.

            V Bruslju, 16. julija 2018

                  Za Svet

                  Predsednica

               F. MOGHERINI

            (1)  Besedilo Sporazuma se objavi skupaj s sklepom o sklenitvi sporazuma.


title: Sklep Sveta (EU) 2018/1153 z dne 26. junija 2018 o podpisu, v imenu Unije, Sporazuma o varnosti v civilnem letalstvu med Evropsko unijo in vlado Ljudske republike Kitajske

text:
                  21.8.2018

                  SL

                  Uradni list Evropske unije

                  L 210/2

         SKLEP SVETA (EU) 2018/1153
         z dne 26. junija 2018
         o podpisu, v imenu Unije, Sporazuma o varnosti v civilnem letalstvu med Evropsko unijo in vlado Ljudske republike Kitajske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     S sklepom z dne 7. marca 2016 je Svet pooblastil Komisijo, da z vlado Ljudske republike Kitajske začne pogajanja o sporazumu o varnosti v civilnem letalstvu. V imenu Unije jeKomisija s pogajanji dosegla Sporazum o varnosti v civilnem letalstvu med Evropsko unijo in vlado Ljudske republike Kitajske (v nadaljnjem besedilu: „Sporazum“) za spodbujanje dvostranskega sodelovanja na področju varnosti v civilnem letalstvu ter pospeševanje trgovine med Unijo in Ljudsko republiko Kitajsko z aeronavtičnimi izdelki in naložbe vanje.

                     (2)

                     Sporazum bi bilo treba podpisati v imenu Unije s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o varnosti v civilnem letalstvu med Evropsko unijo in vlado Ljudske republike Kitajske (v nadaljnjem besedilu: Sporazum) se odobri s pridržkom sklenitve navedenega sporazuma.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 26. junija 2018

                  Za Svet

                  Predsednica

               E. ZAHARIEVA


title: Sklep Sveta z dne 18. septembra 2018 o imenovanju izvršnega direktorja Urada Evropske unije za intelektualno lastnino

text:
                  21.9.2018

                  SL

                  Uradni list Evropske unije

                  C 338/8

         SKLEP SVETA
         z dne 18. septembra 2018
         o imenovanju izvršnega direktorja Urada Evropske unije za intelektualno lastnino
         (2018/C 338/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/1001 Evropskega parlamenta in Sveta z dne 14. junija 2017 o blagovni znamki Evropske unije (1) in zlasti člena 158(2) Uredbe,
         Ker je 8. junija 2018 upravni odbor Urada Evropske unije za intelektualno lastnino (v nadaljnjem besedilu: Urad) Svetu predložil seznam kandidatov za mesto izvršnega direktorja Urada –
         SPREJEL NASLEDNJI SKLEP:

            Člen 1

               1.   Christian L. L. G. ARCHAMBEAU, rojen 11. aprila 1960 v Vielsalmu (Belgija), se imenuje za izvršnega direktorja Urada Evropske unije za intelektualno lastnino (v nadaljnjem besedilu: Urad) za mandat petih let.

               2.   Datum, ko začne teči mandat petih let iz odstavka 1, določi upravni odbor Urada.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  UL L 154, 16.6.2017, str. 1.


title: Sklep Sveta (EU) 2018/1296 z dne 18. septembra 2018 o stališču, ki se v imenu Evropske unije zavzame na 13. generalni skupščini Medvladne organizacije za mednarodni železniški promet (OTIF) glede nekaterih sprememb Konvencije o mednarodnem železniškem prometu (COTIF) in njenih dodatkov

text:
                  27.9.2018

                  SL

                  Uradni list Evropske unije

                  L 243/11

         SKLEP SVETA (EU) 2018/1296
         z dne 18. septembra 2018
         o stališču, ki se v imenu Evropske unije zavzame na 13. generalni skupščini Medvladne organizacije za mednarodni železniški promet (OTIF) glede nekaterih sprememb Konvencije o mednarodnem železniškem prometu (COTIF) in njenih dodatkov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (v nadaljnjem besedilu: Konvencija COTIF), pristopila na podlagi Sklepa Sveta 2013/103/EU (1).

                     (2)

                     Sklep 2013/103/EU določa, da Unijo na zasedanjih Medvladne organizacije za mednarodni železniški promet (OTIF) zastopa Komisija.

                     (3)

                     Države članice razen Cipra in Malte so pogodbenice Konvencije COTIF in jo uporabljajo.

                     (4)

                     Generalna skupščina OTIF je bila ustanovljena v skladu s točko (a) člena 13(1) Konvencije COTIF (v nadaljnjem besedilu: Generalna skupščina). Pričakuje se, da bo Generalna skupščina na svojem 13. zasedanju, ki bo potekalo od 25. do 26. septembra 2018, odločala o nekaterih spremembah Konvencije COTIF in njenih dodatkov E (Pogodba o uporabi infrastrukture v mednarodnem železniškem prometu – CUI) in G (Tehnična odobritev železniškega materiala, ki se uporablja v mednarodnem prometu – ATMF). Na tem zasedanju naj bi Generalna skupščina odločala tudi o sprejetju novega Dodatka H h Konvenciji COTIF o varnem upravljanju vlakov v mednarodnem prometu.

                     (5)

                     Primerno je, da se oblikuje stališče, ki se v imenu Unije zavzame na 13. generalni skupščini OTIF, saj bodo predvidene spremembe Konvencije COTIF in njenih dodatkov zavezujoče za Unijo ter lahko odločilno vplivajo na vsebino zakonodaje Unije, in sicer Direktiv (EU) 2016/797 (2) in (EU) 2016/798 (3) Evropskega parlamenta in Sveta.

                     (6)

                     Cilj sprememb poslovnika Generalne skupščine OTIF je posodobitev nekaterih določb zaradi pristopa Unije h Konvenciji COTIF leta 2011, zlasti določb, ki urejajo glasovalno pravico regionalne organizacije in ugotavljanje sklepčnosti.

                     (7)

                     Cilj sprememb Konvencije COTIF je izboljšanje in poenostavitev postopka za revizijo Konvencije COTIF za dosledno in hitro izvajanje sprememb njenih dodatkov ter preprečevanje neželenih učinkov sedanjega dolgotrajnega postopka revizije, vključno s tveganjem za nastanek notranje neskladnosti med spremembami, ki jih sprejme Revizijski odbor, in tistimi, ki jih sprejme Generalna skupščina, pa tudi zunanje neskladnosti, zlasti z zakonodajo Unije.

                     (8)

                     Cilj sprememb Dodatka E (CUI) h Konvenciji COTIF je pojasnitev področja uporabe enotnih pravil CUI za zagotovitev, da se ta pravila uporabijo bolj sistematično za njihov predvideni namen,in sicer v mednarodnem železniškem prometu, na primer pri tovornih koridorjih ali za mednarodne potniške vlake.

                     (9)

                     Cilj sprememb Dodatka G (ATMF) h Konvenciji COTIF je harmonizacija med pravili OTIF in pravili Unije, zlasti po sprejetju četrtega železniškega svežnja Unije leta 2016.

                     (10)

                     Večina predlaganih sprememb je skladna z zakonodajo in strateškimi cilji Unije, zato bi jih Unija morala podpreti.

                     (11)

                     Stališče Unije na 13. generalni skupščini OTIF bi zato moralo temeljiti na priloženem besedilu –

               SPREJEL NASLEDNJI SKLEP:

            Člen 1

               1.   Stališče, ki se v imenu Unije zavzame na 13. generalni skupščini Medvladne organizacije za mednarodni železniški promet (OTIF), je določeno v priloženem besedilu.

               2.   Predstavniki Unije na generalni skupščini se lahko o manjših spremembah stališč, določenih v priloženem besedilu, dogovorijo brez nadaljnjega sklepa Sveta.

            Člen 2
            Sklepi 13. Generalne skupščine se po sprejetju objavijo v Uradnem listu Evropske unije, vključno z navedbo datuma začetka veljavnosti.

            Člen 3
            Ta sklep začne veljati na dan sprejetja.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).

            (2)  Direktiva (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (UL L 138, 26.5.2016, str. 44).

            (3)  Direktiva (EU) 2016/798 Evropskega parlamenta in Sveta z dne 11. maja 2016 o varnosti na železnici (UL L 138, 26.5.2016, str. 102).

            PRILOGA
            1.   UVOD
            13. zasedanje Generalne skupščine Medvladne organizacije za mednarodni železniški promet (OTIF) bo 25. in 26. septembra 2018. Dokumenti za zasedanje so na voljo na spletni strani organizacije OTIF na naslednji povezavi: http://extranet.otif.org/en/?page_id=1071.
            2.   OPOMBE K TOČKAM DNEVNEGA REDA

               1. točka dnevnega reda – Izvolitev predsednika in podpredsednika

               Dokumenti: za to točko ni nobenega dokumenta

               Pristojnost: Unija (deljena)

               Glasovalne pravice: države članice

               Stališče: ni izraženo

               2. točka dnevnega reda – Sprejetje dnevnega reda

               Dokumenti: SG-18028-AG 13/2.1; SG-18047-AG 13/2.2

               Pristojnost: Unija (deljena in izključna), brez poseganja v pristojnosti držav članic glede 9. točke dnevnega reda

               Glasovalne pravice: Unija, brez poseganja v pristojnosti držav članic glede 9. točke dnevnega reda

               Stališče: za sprejetje predlaganega dnevnega reda

               3. točka dnevnega reda – Oblikovanje odbora za poverilnice

               Dokumenti: za to točko ni nobenega dokumenta

               Pristojnost: Unija (deljena)

               Glasovalne pravice: države članice

               Stališče: ni izraženo

               4. točka dnevnega reda – Organizacija dela in imenovanje odborov, ki se štejejo za potrebne

               Dokumenti: za to točko ni nobenega dokumenta

               Pristojnost: Unija (deljena)

               Glasovalne pravice: države članice

               Stališče: ni izraženo

               5. točka dnevnega reda – Sprememba poslovnika

               Dokumenti: SG-18030-AG 13/5

               Pristojnost: Unija (deljena in izključna)

               Glasovalne pravice: Unija

               Stališče: podpreti spremembe poslovnika Generalne skupščine.
            Predlagani osnutek sprememb poslovnika Generalne skupščine OTIF se nanaša na roke za predložitev in pošiljanje dokumentov, udeležbo neodvisnih strokovnjakov in pojasnitev določb glede uveljavljanja pravic regionalnih organizacij. Sedanja različica poslovnika je nastala pred pristopom Unije h Konvenciji COTIF, zato je treba nekatere določbe posodobiti; zlasti je treba spremeniti določbe o doseganju sklepčnosti in določbe, ki urejajo glasovalne pravice Unije (člena 20 in 21), da bodo skladne s členom 38 Konvencije COTIF ter Sporazumom med EU in OTIF. Namen drugih predlaganih sprememb je zagotoviti urejen postopek generalne skupščine na podlagi najboljše razpoložljive mednarodne prakse in prakse organizacije OTIF; tudi te bi bilo treba podpreti.

               6. točka dnevnega reda – Izvolitev generalnega sekretarja za obdobje od 1. januarja 2019 do 31. decembra 2021

               Dokumenti: omejena distribucija

               Pristojnost: Unija (deljena)

               Glasovalne pravice: države članice

               Stališče: ni izraženo

               7. točka dnevnega reda – Članice OTIF – splošno stanje

               Dokumenti: SG-18032-AG 13/7

               Pristojnost: Unija (deljena)

               Glasovalne pravice: ni relevantno

               Stališče: ni izraženo

               8. točka dnevnega reda – Sodelovanje z mednarodnimi organizacijami in združenji

               Dokumenti: SG-18048-AG 13/8

               Pristojnost: Unija (deljena in izključna)

               Glasovalne pravice: Unija

               Stališče:

            nasprotovati predlogu sekretariata OTIF, da Generalna skupščina pooblasti upravni odbor za ustanovitev in razpustitev posvetovalnih kontaktnih skupin skupaj z drugimi mednarodnimi organizacijami in združenji ter za nadzor nad delovanjem kontaktnih skupin.
            Predlagati, da Generalna skupščina v skladu s členom 13(2) Konvencije COTIF odloči, da se začasno, tj. za obdobje štirih let, ustanovi priložnostni odbor, ki bi bil zadolžen za ustanovitev in razpustitev posvetovalnih kontaktnih skupin skupaj z drugimi mednarodnimi organizacijami in združenji ter za nadzor nad delovanjem kontaktnih skupin. Unija bi morala biti upravičena do sodelovanja pri delu priložnostnega odbora v skladu s členom 5(1) Sporazuma o pristopu. Dejavnosti odbora bi bilo treba usmerjati glede na delovni program OTIF in bi morale biti z njim skladne.
            Predlog sekretariata OTIF zajema odločitev Generalne skupščine o pooblastitvi upravnega odbora za ustanovitev in razpustitev posvetovalnih kontaktnih skupin skupaj z drugimi mednarodnimi organizacijami in združenji ter za nadzor nad delovanjem teh skupin. Na tej stopnji se Unija strinja s ciljem, namreč omogočiti določeno mero prilagodljivosti pri teh zadevah. Ne more pa sprejeti predloga kot takega, ker pomeni dodelitev nove naloge upravnemu odboru poleg že obstoječih nalog, določenih v členu 15(2) Konvencije COTIF, brez uradne spremembe Konvencije, izvedene po veljavnem postopku.
            Ker se Unija strinja s splošnim ciljem, Generalni skupščini predlaga, da začasno ustanovi priložnostni odbor v skladu s členom 13(2) Konvencije, ki bi bil zadolžen za ustanovitev in razpustitev posvetovalnih kontaktnih skupin skupaj z drugimi mednarodnimi organizacijami in združenji ter za nadzor nad delovanjem teh skupin. V tem pogledu je treba upoštevati, da imajo take naloge praktične posledice za razvoj politik na ravni OTIF na vseh področjih. Zato je treba zagotoviti, da bo Unija v celoti vključena v te dejavnosti v skladu s členom 5(1) Sporazuma o pristopu.
            Obdobje štirih let bi zadostovalo, da bi pred njegovim potekom presodili, ali so pridobljene izkušnje zadovoljive. Če bi se izkazalo, da je tako, bi se lahko po ustreznih pripravah predvidela sprememba Konvencije za strukturno rešitev v skladu z jamstvi za Unijo, ki jih zagotavlja člen 5(1) Sporazuma o pristopu.

               9. točka dnevnega reda – Proračunski okvir

               Dokumenti: omejena distribucija

               Pristojnost: države članice

               Glasovalne pravice: države članice

               Stališče: ni izraženo
            V skladu s členom 4 Sporazuma med EU in OTIF „Unija ne prispeva v proračun OTIF in ne sodeluje pri odločanju o navedenem proračunu“.

               10. točka dnevnega reda – Delna revizija osnovne Konvencije: sprememba postopka za revizijo Konvencije COTIF

               Dokumenti: SG-18035-AG 13/10

               Pristojnost: Unija (deljena)

               Glasovalne pravice: države članice

               Stališče: podpreti spremembo člena 34(3) do (6) Konvencije COTIF in odobriti spremembe obrazložitvenega poročila.
            V skladu z izidom razprave o tej temi na 26. zasedanju Revizijskega odbora je potrebno in primerno, da se podpre sprejetje predlagane spremembe Konvencije COTIF, zato da se določi rok (36 mesecev) za uveljavitev sprememb dodatkov, ki jih je sprejela Generalna skupščina, vključno z določbo o prilagodljivosti za podaljšanje tega roka za vsak primer posebej, če tako odloči Generalna skupščina z večino glasov v skladu s členom 14(6) Konvencije COTIF.
            Cilj predloga so izboljšave in poenostavitev postopka za revizijo Konvencije COTIF za dosledno in hitro izvajanje sprememb Konvencije in dodatkov ter preprečevanje neželenih učinkov sedanjega dolgotrajnega postopka revizije, vključno s tveganjem za nastanek notranje neskladnosti med spremembami, ki jih sprejme Revizijski odbor, in tistimi, ki jih sprejme Generalna skupščina, pa tudi zunanje neskladnosti, zlasti z zakonodajo Unije.

               11. točka dnevnega reda – Delna revizija enotnih pravil CIM – poročilo generalnega sekretarja

               Dokumenti: SG-18036-AG 13/11

               Pristojnost: Unija (deljena in izključna)

               Glasovalne pravice: Unija (če se izvede glasovanje)

               Stališče: seznaniti se s poročilom generalnega sekretarja in generalnemu sekretarju naročiti, da na 14. generalni skupščini predloži poročilo o napredovanju dela glede carinskih zadev in digitalizacije prevoznih listin za prevoz tovora ter po potrebi predloži predloge za spremembo enotnih pravil CIM.

               12. točka dnevnega reda – Delna revizija enotnih pravil CUI

               Dokumenti: SG-18037-AG 13/12

               Pristojnost: Unija (deljena)

               Glasovalne pravice: države članice

               Stališče:

            podpreti spremembe naslova in členov 1, 3, 5(1), 5bis(1) in (2), 7(2), 8, 9(1) ter 10(3) enotnih pravil CUI in odobriti spremembe obrazložitvenega poročila.
            Za namen sprememb enotnih pravil CUI podpreti spremembe členov 2(1)(a), točka 3, in 6(1)(e) Konvencije COTIF.
            V skladu s spremembami, ki so bile odobrene na 26. zasedanju Revizijskega odbora februarja 2018, so predlagane spremembe predvsem namenjene pojasnitvi področja uporabe enotnih pravil CUI s tem, da se v člen 3 uvede opredelitev pojma „mednarodni železniški promet“, ki pomeni „promet, ki zahteva uporabo mednarodne vlakovne poti ali več zaporednih nacionalnih vlakovnih poti, ki potekajo po vsaj dveh državah in jih usklajujejo zadevni upravljavci infrastrukture“, in ustrezno spremeni člen 1 (Področje uporabe), ohrani pa se povezava med enotnimi pravili CIV in CIM. Cilj je zagotoviti bolj sistematično uporabo enotnih pravil CUI za predvideni namen, tj. v mednarodnem železniškem prometu.
            Osnutki sprememb so skladni z opredelitvami in določbami pravnega reda Unije o upravljanju železniške infrastrukture in usklajevanju med upravljavci infrastrukture (npr. členi 40, 43 in 46 Direktive 2012/34/EU (prenovitev)). Predlagani osnutek spremembe člena 8 (Odgovornost upravljavca) je v bistvu redakcijska sprememba, ki ne vpliva na področje uporabe ali vsebino določbe. Predlagani osnutki sprememb člena 9 in tudi členov 3, 5, 5bis, 7 in 10 so izključno redakcijski.

               13. točka dnevnega reda – Delna revizija enotnih pravil ATMF

               Dokumenti: SG-18038-AG 13/13

               Pristojnost: Unija (izključna)

               Glasovalne pravice: Unija

               Stališče: podpreti delno revizijo enotnih pravil ATMF skladno s predlogom sekretariata OTIF.
            Delna revizija enotnih pravil ATMF je bila sprejeta na 26. zasedanju Revizijskega odbora iz razlogov, ki so opisani v naslednjem odstavku. Revizija pa je pomenila tudi manjše redakcijske in jezikovne spremembe členov 1, 3 in 9 enotnih pravil ATMF, ki ne spadajo v pristojnost Revizijskega odbora. Zato jih mora sprejeti Generalna skupščina.
            Določbe enotnih pravil ATMF so skladne z določbami Direktive 2008/57/ES o interoperabilnosti železniškega sistema v Skupnosti in delom Direktive 2009/49/ES o varnosti na železnici. S sprejetjem četrtega železniškega svežnja je Unija spremenila več določb tega pravnega reda. Na podlagi analize, ki jo je opravila Komisija, sta sekretariat OTIF in zadevna delovna skupina pripravila spremembe, ki se nanašajo na člene 2, 3a, 5, 6, 7, 10, 10b, 11 in 13 enotnih pravil ATMF. Te spremembe so potrebne za uskladitev nekaterih izrazov z novimi določbami Unije ter upoštevanje nekaterih postopkovnih sprememb v Uniji, zlasti dejstva, da bo za izdajanje dovoljenj za vozila pristojna Agencija EU za železnice. Predlagane spremembe ne vplivajo na osnovni koncept ATMF.

               14. točka dnevnega reda – Nov dodatek H o varnem upravljanju vlakov v mednarodnem prometu

               Dokumenti: SG-18039-AG 13/14.1; SG-18040-AG 13/14.2

               Pristojnost: Unija (izključna)

               Glasovalne pravice: Unija

               Stališče:

            podpreti (SG-18039-AG 13/14.1) vključitev novega dodatka H h Konvenciji COTIF o varnem upravljanju vlakov v mednarodnem prometu in odobriti spremembe obrazložitvenega poročila.
            Za vključitev novega dodatka H podpreti (SG-18040-AG 13/14.2) spremembe členov 2(1), 6(1), 20(1) in (2), 33(4) in (6) ter 35(4) in (6) Konvencije COTIF ter odobriti spremembe obrazložitvenega poročila.
            Osnutek novega dodatka H vsebuje določbe za ureditev varnega upravljanja vlakov v mednarodnem prometu s ciljem harmonizacije Konvencije COTIF s pravnim redom Unije in za podporo interoperabilnosti onkraj meja Evropske unije. Predlagano besedilo je skladno z določbami nove Direktive (EU) 2016/798 o varnosti na železnici in z njo povezane sekundarne zakonodaje. Za vključitev tega novega dodatka H je treba spremeniti tudi nekatere določbe Konvencije COTIF.
            Predlagana besedila se predložijo Generalni skupščini v skladu s sklepom, sprejetim na 26. zasedanju Revizijskega odbora, in so popolnoma skladna s stališčem Unije, ki je bilo opredeljeno pred zasedanjem Revizijskega odbora.

               15. točka dnevnega reda – Splošna razprava o potrebi po uskladitvi pogojev dostopa

               Dokumenti: SG-18041-AG 13/15

               Pristojnost: Unija (izključna)

               Glasovalne pravice: Unija

               Stališče: podpreti predlog sekretariata OTIF o pooblastilu generalnega sekretarja za nadaljevanje razvoja nezavezujočega pravnega okvira za pogoje dostopa do mednarodnega železniškega omrežja v skladu s smernicami iz oddelka VI dokumenta SG-18041-AG 13/15 v okviru delovne skupine pravnih strokovnjakov in v sodelovanju s pristojnimi mednarodnimi organizacijami in združenji.
            Zadevo – pogoje dostopa do železniškega omrežja – na ravni EU ureja Direktiva 2012/34/EU (prenovitev) Evropskega parlamenta in Sveta z dne 21. novembra 2012 o vzpostavitvi enotnega evropskega železniškega območja. V skladu z razpravo, ki je o tej temi potekala na 26. zasedanju Revizijskega odbora februarja 2018, je primerno še naprej podpirati pobudo, da OTIF razvije nezavezujoč pravni okvir za pogoje dostopa do železniškega omrežja, s katerim bi olajšali in izboljšali mednarodni železniški promet onkraj meja EU.

               16. točka dnevnega reda – Poenotenje zakonodaje o železnicah – poročilo generalnega sekretarja

               Dokumenti: SG-18042-AG 13/16

               Pristojnost: Unija (deljena)

               Glasovalne pravice: države članice

               Stališče:

            seznaniti se s poročilom generalnega sekretarja in generalnemu sekretarju naročiti, da še naprej sodeluje z UNECE pri pobudi za poenotenje zakonodaje o železnicah.
            Upravni odbor pooblastiti za spremljanje pobude UNECE za poenotenje zakonodaje o železnicah in izdajo svetovalnega mnenja o splošnih političnih vprašanjih, kjer je to izvedljivo, delovno skupino pravnih strokovnjakov pa pooblastiti za spremljanje pobude UNECE za poenotenje zakonodaje o železnicah in izdajo svetovalnega mnenja o pravnih zadevah, kjer je to izvedljivo.
            Generalnemu sekretarju in delovni skupini pravnih strokovnjakov naročiti, da po posvetovanju z upravnim odborom obravnavata in predlagata rešitve za ustrezno vključenost OTIF v upravljanje zavezujočih pravnih instrumentov, ki bi lahko nadomestili osnutek pravne ureditve o pogodbi glede prevoza blaga, kakor je oblikovana v okviru pobude UNECE za poenotenje zakonodaje o železnicah, generalnemu sekretarju pa naročiti, da predloži poročilo 14. generalni skupščini.
            Enotna mednarodna pravna ureditev sicer lahko prinese koristi za železniški promet na vsej evrazijski celini v primerjavi s sedanjima dvema pravnima sistemoma, vendar bi se lahko razvila samo z jasno zavezo in sodelovanjem Organizacije za sodelovanje železnic (OSJD) in OTIF ter njunih članic – sicer se bo razvila tretja mednarodna pravna ureditev in predpisi o mednarodnem železniškem prometu bodo še bolj razdrobljeni. Zato je pred uvedbo kakršnega koli celovitega pravnega sistema potrebna predhodna politična odločitev obstoječih organizacij, da se ta cilj uskladi. Zato je nujno in ustrezno zagotoviti, da je OTIF še naprej vključena v ta proces, predvsem preko dejavnosti svojega upravnega odbora in delovne skupine pravnih strokovnjakov, ter da poroča o napredovanju dela pri UNECE na naslednjem zasedanju Generalne skupščine.

               17. točka dnevnega reda – Delovna skupina pravnih strokovnjakov

               Dokumenti: SG-18046-AG 13/17

               Pristojnost: Unija (deljena)

               Glasovalne pravice: države članice

               Stališče:

            podpreti ustanovitev svetovalne delovne skupine pravnih strokovnjakov za: pripravo osnutkov sprememb ali dopolnitev Konvencije, pravno svetovanje in pomoč, spodbujanje in olajšanje delovanja in izvajanja Konvencije COTIF, spremljanje in ocenjevanje uporabe in izvajanja Konvencije COTIF, opravljanje vloge foruma za članice OTIF za postavljanje relevantnih pravnih vprašanj in razpravljanje o njih.
            Generalnega sekretarja pooblastiti za predložitev sklepnih ugotovitev in predlogov delovne skupine pristojnim organom OTIF v obravnavo in/ali odločanje.
            Generalnemu sekretarju naročiti, da predloži poročilo o dejavnostih delovne skupine na 14. zasedanju Generalne skupščine.
            V skladu z izidom razprave o tej temi na 26. zasedanju Revizijskega odbora februarja 2018 je primerno podpreti oblikovanje stalne skupine pravnih strokovnjakov v okviru OTIF za zagotavljanje pomoči in lažje delovanje obstoječih organov na pravnem področju ter zagotovitev učinkovitega upravljanja Konvencije COTIF.

               18. točka dnevnega reda – Poročilo o poslovanju upravnega odbora v obdobju od 1. oktobra 2015 do 30. septembra 2018

               Dokumenti: omejena distribucija

               Pristojnost: Unija (deljena)

               Glasovalne pravice: države članice

               Stališče: seznaniti se s poročilom

               19. točka dnevnega reda – Izvolitev upravnega odbora za obdobje od 1. oktobra 2018 do 30. septembra 2021 (sestava in predsedstvo)

               Dokumenti: omejena distribucija

               Pristojnost: Unija (deljena)

               Glasovalne pravice: države članice

               Stališče: ni izraženo

               20. točka dnevnega reda – Okvirni datum 14. zasedanja Generalne skupščine

               Dokumenti: za to točko ni nobenega dokumenta

               Pristojnost: ni relevantno

               Glasovalne pravice: ni relevantno

               Stališče: ni izraženo

               21. točka dnevnega reda – Razno

               Dokumenti: niso na voljo

               Pristojnost: ni relevantno

               Glasovalne pravice: ni relevantno

               Stališče: ni izraženo

               22. točka dnevnega reda – Pooblastila Generalne skupščine

               Dokumenti: za to točko ni nobenega dokumenta

               Pristojnost: Unija (deljena in izključna)

               Glasovalne pravice: Unija

               Stališče: Pooblastila v skladu z 8. točko dnevnega reda

               23. točka dnevnega reda – Poročila odborov, če je potrebno

               Dokumenti: niso na voljo

               Pristojnost: ni relevantno

               Glasovalne pravice: ni relevantno

               Stališče: ni izraženo

               24. točka dnevnega reda – Sprejetje sklepov, pooblastil, priporočil in drugih dokumentov Generalne skupščine (končni dokument)

               Dokumenti: niso na voljo

               Pristojnost: Unija (deljena in izključna)

               Glasovalne pravice: Unija

               Stališče: kot je določeno pri ustreznih točkah dnevnega reda.


               27.9.2018

               SL

               Uradni list Evropske unije

               C 346/369

      P8_TA(2017)0404
      Nenasprotovanje delegiranemu aktu: zahteve glede nadzora in upravljanja produktov za zavarovalnice in distributerje zavarovalnih produktov
      Sklep Evropskega parlamenta, da ne nasprotuje delegirani uredbi Komisije z dne 21. septembra 2017 o dopolnitvi Direktive (EU) 2016/97 Evropskega parlamenta in Sveta v zvezi z zahtevami glede nadzora in upravljanja produktov za zavarovalnice in distributerje zavarovalnih produktov (C(2017)06218 – 2017/2854(DEA))
      (2018/C 346/51)

         Evropski parlament,

                  —

                  ob upoštevanju delegirane uredbe Komisije (C(2017)06218),

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 16. oktobra 2017,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Direktive (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (1) in zlasti členov 25(2) in 39(5) Uredbe,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 24. oktobra 2017,

                  A.

                  ker bi se morala delegirana uredba začeti uporabljati s 23. februarjem 2018, datumom začetka uporabe Direktive (EU) 2016/97, in ker če bi Parlament v celoti izkoristil trimesečno obdobje, ki mu je na voljo za pregled, industrija ne bi imela dovolj časa za izvedbo potrebnih tehničnih in organizacijskih sprememb;

                  B.

                  ker bi hitra objava delegirane uredbe v uradnem listu omogočila pravočasno izvajanje določb, ki se nanašajo na nadzor in upravljanje produktov, in pravno varnost glede teh določb;

                  C.

                  ker Parlament meni, da bi moral rok za prenos Direktive (EU) 2016/97 ostati 23. februar 2018, vendar poziva Komisijo, naj sprejme zakonodajni predlog o tem, da bi se za datum začetka uporabe določil 1. oktober 2018;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 26, 2.2.2016, str. 19.


               27.9.2018

               SL

               Uradni list Evropske unije

               C 346/370

      P8_TA(2017)0405
      Nenasprotovanje delegiranemu aktu: zahteve po informacijah in pravila poslovanja, ki veljajo za distribucijo zavarovalnih naložbenih produktov
      Sklep Evropskega parlamenta, da ne nasprotuje delegirani uredbi Komisije z dne 21. septembra 2017 o dopolnitvi Direktive (EU) 2016/97 Evropskega parlamenta in Sveta v zvezi z zahtevami po informacijah in pravil poslovanja, ki veljajo za distribucijo zavarovalnih naložbenih produktov (C(2017)06229 – 2017/2855(DEA))
      (2018/C 346/52)

         Evropski parlament,

                  —

                  ob upoštevanju delegirane uredbe Komisije (C(2017)06229),

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 16. oktobra 2017,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Direktive (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (1) in zlasti členov 28(4), 29(4), 30(6) in 39(5) Uredbe,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 24. oktobra 2017,

                  A.

                  ker bi se morala delegirana uredba začeti uporabljati s 23. februarjem 2018, datumom začetka uporabe Direktive (EU) 2016/97, in ker če bi Parlament v celoti izkoristil trimesečno obdobje, ki mu je na voljo za pregled, industrija ne bi imela dovolj časa za izvedbo potrebnih tehničnih in organizacijskih sprememb;

                  B.

                  ker bi hitra objava delegirane uredbe v uradnem listu omogočila pravočasno izvajanje določb, ki se nanašajo na zavarovalne naložbene produkte, in pravno varnost glede teh določb;

                  C.

                  ker Parlament meni, da bi moral rok za prenos Direktive (EU) 2016/97 ostati 23. februar 2018, vendar poziva Komisijo, naj sprejme zakonodajni predlog o tem, da bi se za datum začetka uporabe določil 1. oktober 2018;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 26, 2.2.2016, str. 19.


               27.9.2018

               SL

               Uradni list Evropske unije

               C 346/371

      P8_TA(2017)0406
      Nenasprotovanje delegiranemu aktu: regulativni tehničnimi standardi za posredne ureditve kliringa (dopolnitev Uredbe (EU) št. 600/2014)
      Sklep Evropskega parlamenta, da ne nasprotuje delegirani uredbi Komisije z dne 22. septembra 2017 o dopolnitvi Uredbe (EU) št. 600/2014 Evropskega Parlamenta in Sveta v zvezi z regulativnimi tehničnimi standardi za posredne ureditve kliringa (C(2017)06268 – 2017/2860(DEA))
      (2018/C 346/53)

         Evropski parlament,

                  —

                  ob upoštevanju delegirane uredbe Komisije (C(2017)06268),

                  —

                  ob upoštevanju pisma Komisije z dne 28. septembra 2017, v katerem poziva Parlament, naj izjavi, da ne bo nasprotoval delegirani uredbi,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 16. oktobra 2017,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (EU) št. 600/2014 Evropskega parlamenta in Sveta z dne 15. maja 2014 o trgih finančnih instrumentov in spremembi Uredbe (EU) št. 648/2012 (1) ter zlasti člena 30(2) Uredbe,

                  —

                  ob upoštevanju člena 13 in člena 10(1) Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (2),

                  —

                  ob upoštevanju osnutkov regulativnih tehničnih standardov o posrednih ureditvah kliringa v okviru uredb EMIR in MiFIR, ki jih je ESMA predložil 26. maja 2016 v skladu s členom 30(2) Uredbe (EU) št. 600/2014,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 24. oktobra 2017,

                  A.

                  ker je Komisija podprla osnutke regulativnih tehničnih standardov šele 16 mesecev potem, ko jih je prejela od Evropskega organa za vrednostne papirje in trge (ESMA) dne 26. maja 2016; ker se v tem obdobju ni uradno posvetovala z ESMA glede njenih predlogov sprememb k tem osnutkom regulativnih tehničnih standardov ter sozakonodajalcev ali industrije ni obvestila o razlogih za zamudo pri potrditvi, ki je bila daljša od treh mesecev, določenih v Uredbi (EU) št. 1095/2010; ker je nedopustno, da je Komisija rok za sprejetje osnutkov regulativnih tehničnih standardov prekoračila za več kot leto dni, ne da bi obvestila sozakonodajalca;

                  B.

                  ker Parlament meni, da sprejeti regulativni tehnični standardi zaradi sprememb Komisije niso isti kot osnutki regulativnih tehničnih standardov, ki jih je predložil ESMA, in da ima tri mesece časa za nasprotovanje osnutkom regulativnih tehničnih standardov (obdobje predloga); ker je to trimesečno obdobje pregleda Komisija potrdila v pismu z dne 28. septembra 2017;

                  C.

                  ker bi se morala delegirana uredba začeti uporabljati s 3. januarjem 2018, datumom začetka uporabe Direktive 2014/65/EU (MiFID II) in Uredbe (EU) št. 600/2014 (MiFIR), in ker industrija ne bi imela dovolj časa za izvedbo sprememb, če Parlament v celoti izkoristi trimesečno obdobje, ki mu je na voljo;

                  D.

                  ker bi hitra objava delegirane uredbe v uradnem listu omogočila pravočasno izvajanje in pravno varnost glede določb, ki se nanašajo na posredni kliring;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 173, 12.6.2014, str. 84.

         (2)  UL L 331, 15.12.2010, str. 84.


               27.9.2018

               SL

               Uradni list Evropske unije

               C 346/373

      P8_TA(2017)0407
      Nenasprotovanje delegiranemu aktu: regulativni tehničnimi standardi za posredne ureditve kliringa (sprememba Delegirane uredbe (EU) št. 149/2013)
      Sklep Evropskega parlamenta, da ne nasprotuje delegirani uredbi Komisije z dne 22. septembra 2017 o spremembi Delegirane uredbe Komisije (EU) št. 149/2013 v zvezi z regulativnimi tehničnimi standardi za posredne ureditve kliringa (C(2017)06270 – 2017/2859(DEA))
      (2018/C 346/54)

         Evropski parlament,

                  —

                  ob upoštevanju delegirane uredbe Komisije (C(2017)06270),

                  —

                  ob upoštevanju pisma Komisije z dne 28. septembra 2017, v katerem poziva Parlament, naj izjavi, da ne bo nasprotoval delegirani uredbi,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 16. oktobra 2017,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) ter zlasti člena 4(4) Uredbe,

                  —

                  ob upoštevanju člena 13 in člena 10(1) Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (2),

                  —

                  ob upoštevanju osnutkov regulativnih tehničnih standardov o posrednih ureditvah kliringa v okviru uredb EMIR in MiFIR, ki jih je ESMA predložil 26. maja 2016 v skladu s členom 4(4) Uredbe (EU) št. 648/2012,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  —

                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 24. oktobra 2017,

                  A.

                  ker je Komisija podprla osnutke regulativnih tehničnih standardov šele 16 mesecev potem, ko jih je prejela od Evropskega organa za vrednostne papirje in trge (ESMA) dne 26. maja 2016; ker se v tem obdobju ni uradno posvetovala z ESMA glede njenih predlogov sprememb k tem osnutkom regulativnih tehničnih standardov ter sozakonodajalcev ali industrije ni obvestila o razlogih za zamudo pri potrditvi, ki je bila daljša od treh mesecev, določenih v Uredbi (EU) št. 1095/2010; ker je nedopustno, da je Komisija rok za sprejetje osnutkov regulativnih tehničnih standardov prekoračila za več kot leto dni, ne da bi obvestila sozakonodajalca;

                  B.

                  ker Parlament meni, da sprejeti regulativni tehnični standardi zaradi sprememb Komisije niso isti kot osnutki regulativnih tehničnih standardov, ki jih je predložil ESMA, in da ima tri mesece časa za nasprotovanje osnutkom regulativnih tehničnih standardov (obdobje predloga); ker je to trimesečno obdobje pregleda Komisija potrdila v pismu z dne 28. septembra 2017;

                  C.

                  ker bi se morala delegirana uredba začeti uporabljati s 3. januarjem 2018, datumom začetka uporabe Direktive 2014/65/EU (MiFID II) in Uredbe (EU) št. 600/2014 (MiFIR), in ker industrija ne bi imela dovolj časa za izvedbo sprememb, če Parlament v celoti izkoristi trimesečno obdobje, ki mu je na voljo;

                  D.

                  ker bi hitra objava delegirane uredbe v uradnem listu omogočila pravočasno izvajanje in pravno varnost glede določb, ki se nanašajo na posredni kliring;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 201, 27.7.2012, str. 1.

         (2)  UL L 331, 15.12.2010, str. 84.


title: Sklep Evropskega parlamenta (EU) 2018/1354 z dne 18. aprila 2018 o zaključnem računu Agencije Evropske unije za usposabljanje na področju preprečevanja, odkrivanja in preiskovanja kaznivih dejanj (do 1. julija 2016: Evropska policijska akademija) (CEPOL) za proračunsko leto 2016

text:
               3.10.2018

               SL

               Uradni list Evropske unije

               L 248/188

      SKLEP EVROPSKEGA PARLAMENTA (EU) 2018/1354
      z dne 18. aprila 2018
      o zaključnem računu Agencije Evropske unije za usposabljanje na področju preprečevanja, odkrivanja in preiskovanja kaznivih dejanj (do 1. julija 2016: Evropska policijska akademija) (CEPOL) za proračunsko leto 2016
      EVROPSKI PARLAMENT,

                  —

                  ob upoštevanju končnega zaključnega računa Agencije Evropske unije za usposabljanje na področju preprečevanja, odkrivanja in preiskovanja kaznivih dejanj za proračunsko leto 2016,

                  —

                  ob upoštevanju poročila Računskega sodišča o zaključnem računu Agencije Evropske unije za usposabljanje na področju preprečevanja, odkrivanja in preiskovanja kaznivih dejanj za proračunsko leto 2016, skupaj z odgovorom agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2016 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 20. februarja 2018 o podelitvi razrešnice agenciji glede izvrševanja proračuna za proračunsko leto 2016 (05941/2018 – C8-0073/2018),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) in zlasti člena 208,

                  —

                  ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) in razveljavitvi Sklepa 2000/820/PNZ (4) in zlasti člena 16,

                  —

                  ob upoštevanju Uredbe (EU) 2015/2219 Evropskega parlamenta in Sveta z dne 25. novembra 2015 o Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) ter nadomestitvi in razveljavitvi Sklepa Sveta 2005/681/PNZ (5) in zlasti člena 20,

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6) in zlasti člena 108,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0098/2018),

                  1.

                  odobri zaključni račun Agencije Evropske unije za usposabljanje na področju preprečevanja, odkrivanja in preiskovanja kaznivih dejanj za proračunsko leto 2016;

                  2.

                  naroči svojemu predsedniku, naj ta sklep posreduje izvršnemu direktorju Agencije Evropske unije za usposabljanje na področju preprečevanja, odkrivanja in preiskovanja kaznivih dejanj, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL C 417, 6.12.2017, str. 47.

         (2)  Glej opombo 1.

         (3)  UL L 298, 26.10.2012, str. 1.

         (4)  UL L 256, 1.10.2005, str. 63.

         (5)  UL L 319, 4.12.2015, str. 1.

         (6)  UL L 328, 7.12.2013, str. 42.


title: Sklep Evropskega parlamenta (EU) 2018/1325 z dne 18. aprila 2018 o razrešnici glede izvrševanja splošnega proračuna Evropske unije za proračunsko leto 2016, oddelek V – Računsko sodišče

text:
               3.10.2018

               SL

               Uradni list Evropske unije

               L 248/123

      SKLEP EVROPSKEGA PARLAMENTA (EU) 2018/1325
      z dne 18. aprila 2018
      o razrešnici glede izvrševanja splošnega proračuna Evropske unije za proračunsko leto 2016, oddelek V – Računsko sodišče
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2016 (1),

                  —

                  ob upoštevanju konsolidiranega zaključnega računa Evropske unije za proračunsko leto 2016 (COM(2017) 365 – C8-0251/2017) (2),

                  —

                  ob upoštevanju letnega poročila Računskega sodišča glede izvrševanja proračuna za proračunsko leto 2016 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2016 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju členov 314(10), 317, 318 in 319 Pogodbe o delovanju Evropske unije,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (5) in zlasti členov 55, 99, 164, 165 in 166,

                  —

                  ob upoštevanju člena 94 in Priloge IV Poslovnika,

                  —

                  ob upoštevanju poročila Odbora za proračunski nadzor (A8-0089/2018),

                  1.

                  podeli razrešnico generalnemu sekretarju Računskega sodišča glede izvrševanja proračuna Računskega sodišča za proračunsko leto 2016;

                  2.

                  navaja svoje pripombe v priloženi resoluciji;

                  3.

                  naroči svojemu predsedniku, naj ta sklep in resolucijo, ki je del sklepa, posreduje Računskemu sodišču, Evropskemu svetu, Svetu, Komisiji, Sodišču Evropske unije, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 48, 24.2.2016.

         (2)  UL C 323, 28.9.2017, str. 1.

         (3)  UL C 322, 28.9.2017, str. 1.

         (4)  UL C 322, 28.9.2017, str. 10.

         (5)  UL L 298, 26.10.2012, str. 1.


title: Sklep Sveta (SZVP) 2018/1546 z dne 15. oktobra 2018 o spremembi Sklepa (SZVP) 2017/1425 o stabilizacijskem ukrepu Evropske unije v Moptiju in Segouju

text:
                  16.10.2018

                  SL

                  Uradni list Evropske unije

                  L 259/34

         SKLEP SVETA (SZVP) 2018/1546
         z dne 15. oktobra 2018
         o spremembi Sklepa (SZVP) 2017/1425 o stabilizacijskem ukrepu Evropske unije v Moptiju in Segouju
         SVET EVROPSKE UNIJE –
         ob upoštevanju Pogodbe o Evropski uniji in zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 4. avgusta 2017 sprejel Sklep (SZVP) 2017/1425 (1) o stabilizacijskem ukrepu Evropske unije v Moptiju in Segouju (v nadaljnjem besedilu: stabilizacijski ukrep EU),

                     (2)

                     Ob upoštevanju napredka, doseženega s stabilizacijskim ukrepom EU, pomembnostjo zagotavljanja njegove kontinuitete z nadaljnjimi dejavnostmi ter potrebo po uporabi njegovih rezultatov in znanja, pridobljenega iz stabilizacijskega ukrepa EU, v prihodnjih programih Unije v Maliju, bi bilo treba stabilizacijski ukrep EU podaljšati za tri mesece.

                     (3)

                     Sklep (SZVP) 2017/1425 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep (SZVP) 2017/1425 se spremeni:

                        (1)

                        člen 1(1) se nadomesti z naslednjim:

                           „1.   Unija začne izvajati stabilizacijski ukrep v Moptiju in Segouju. Ukrep izvaja skupina EU za stabilizacijo pod okriljem delegacije Unije v Maliju, pri čemer operativna faza traja 15 mesecev.“;

                        (2)

                        člen 15 se nadomesti z naslednjim:

                           „Člen 15
                           Začetek veljavnosti in trajanje
                           Ta sklep začne veljati na dan sprejetja. Veljati preneha 31. januarja 2019.“

            Člen 2
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               F. MOGHERINI

            (1)  Sklep Sveta (SZVP) 2017/1425 z dne 4. avgusta 2017 o stabilizacijskem ukrepu Evropske unije v Moptiju in Segouju (UL L 204, 5.8.2017, str. 90).


title: Sklep Sveta z dne 6. novembra 2018 o imenovanju članov Znanstveno-tehničnega odbora

text:
                  9.11.2018

                  SL

                  Uradni list Evropske unije

                  C 403/2

         SKLEP SVETA
         z dne 6. novembra 2018
         o imenovanju članov Znanstveno-tehničnega odbora
         (2018/C 403/02)
         SVET EVROPSKE UNIJE JE –
         ob upoštevanju Pogodbe o ustanovitvi Evropske skupnosti za atomsko energijo in zlasti člena 134(2) Pogodbe,
         po posvetovanju z Evropsko Komisijo,
         ob upoštevanju naslednjega:

                     (1)

                     V členu 134(2) Pogodbe, kot je bila spremenjena s členom 11 Akta o pristopu Hrvaške, je določeno, da Svet imenuje člane Znanstveno-tehničnega odbora (v nadaljnjem besedilu: odbor), ki delujejo v svojem imenu, za pet let.

                     (2)

                     Svet je s Sklepom 2013/412/Euratom 2013 (1) imenoval člane odbora za obdobje od 25. julija 2013 do 24. julija 2018. Ker se je mandat članov odbora iztekel, bi bilo treba imenovati nove člane.

                     (3)

                     Odbor lahko v skladu s svojimi notranjimi pravili na sestanke povabi namestnike članov, da v celoti izkoristi široko strokovno znanje, ki ga potrebuje za izvrševanje svojih nalog–

               SPREJEL NASLEDNJI SKLEP:

            Člen 1
            Za obdobje od 6. novembra 2018 do 6. novembra 2023 se za člane Znanstveno-tehničnega odbora imenujejo naslednje osebe:

                        BENOVA Evgenia

                        BOURGUIGNON Michel

                        BRISCOE Frank

                        D’HAESELEER William

                        DIACONU Daniela

                        DRAKE James Robert

                        GADÓ János

                        HIDALGO VERA Carlos

                        HIZANIDIS Kyriakos

                        KINNUNEN Petri

                        KIRM Marco

                        KLOOSTERMAN Jan Leen

                        LIEBERT Wolfgang

                        LINIERS-VÁZQUEZ Macarena

                        LYNOV Jens-Peter

                        MARBACH Gabriel

                        MARQUES GONÇALVES José Joaquim

                        MITCHELL Peter

                        MULL Thomas

                        MURRAY Martin

                        NAVIGLIO Antonio

                        PARDOEN Thomas

                        PATRIK Milan

                        PAVLO Pavol

                        PIZZUTO Aldo

                        PROUST Eric

                        RAYMENT Fiona

                        SAKKAS Demetrios

                        SMODIŠ Borut

                        STOLL Uwe

                        SUNN PEDERSEN Thomas

                        TADIĆ Tonči

                        TOMA Alexandru

                        URSU Ioan

                        UŠPURAS Eugenijus

                        VARANDAS ABREU FONSECA Carlos António

                        VEIS Pavel

                        WROCHNA Grzegorz

                        ZAGÓRSKI Roman

                        ZANINO Roberto

                        ZEYEN Roland

                        ZOLETNIK Sándor

            Člen 2
            Ta sklep začne veljati z dnem sprejetja.

            V Bruslju, 6. novembra 2018

                  Za Svet

                  Predsednik

               H. LÖGER

            (1)  Sklep Sveta 2013/412/Euratom z dne 22. julija 2013 o obnovitvi članstva v Znanstveno-tehničnem odboru in razveljavitvi Sklepa z dne 13. novembra 2012 o imenovanju članov Znanstveno-tehničnega odbora (UL L 205, 1.8.2013, str. 11).


title: Sklep Sveta (EU) 2018/1676 z dne 15. oktobra 2018 o podpisu, v imenu Evropske unije, Sporazuma o zaščiti naložb med Evropsko unijo in njenimi državami članicami na eni strani ter Republiko Singapur na drugi strani

text:
                  9.11.2018

                  SL

                  Uradni list Evropske unije

                  L 279/1

         SKLEP SVETA (EU) 2018/1676
         z dne 15. oktobra 2018
         o podpisu, v imenu Evropske unije, Sporazuma o zaščiti naložb med Evropsko unijo in njenimi državami članicami na eni strani ter Republiko Singapur na drugi strani
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 23. aprila 2007 pooblastil Komisijo za pogajanja o sporazumu o prosti trgovini z državami članicami Združenja držav jugovzhodne Azije (v nadaljnjem besedilu: združenje ASEAN). To pooblastilo je predvidelo tudi možnost dvostranskih pogajanj.

                     (2)

                     Svet je 22. decembra 2009 pooblastil Komisijo za dvostranska pogajanja o sporazumu o prosti trgovini s posameznimi državami članicami združenja ASEAN, in sicer najprej s Singapurjem, ki naj bi potekala v skladu z obstoječimi pogajalskimi smernicami.

                     (3)

                     Svet je 12. septembra 2011 pooblastil Komisijo, da razširi pogajanja s Singapurjem, da bi zajemala tudi zaščito naložb.

                     (4)

                     Pogajanja o Sporazumu o zaščiti naložb med Evropsko unijo in njenimi državami članicami na eni strani ter Republiko Singapur na drugi strani (v nadaljnjem besedilu: Sporazum) so se zaključila in Sporazum bi bilo treba podpisati v imenu Unije, s pridržkom zaključka postopkov, potrebnih za njegovo poznejšo sklenitev –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o zaščiti naložb med Evropsko unijo in njenimi državami članicami na eni strani ter Republiko Singapur na drugi strani se odobri s pridržkom sklenitve navedenega sporazuma (1).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               E. KÖSTINGER

            (1)  Besedilo Sporazuma se objavi skupaj s sklepom o sklenitvi Sporazuma.


Odločba Komisije z dne 30/07/2018 o razglasitvi združljivosti koncentracije s skupnim trgom (Zadeva št. COMP/M.8829 - Total Produce / DFC Holdings) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 14/03/2018 o razglasitvi združljivosti koncentracije s skupnim trgom (Zadeva št. COMP/M.8733 - Lone Star / Stark) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 14/09/2018 o razglasitvi združljivosti koncentracije s skupnim trgom (Zadeva št. COMP/M.8998 - KKR & Co. Inc. / Boxer Parent Company Inc.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/10/2018 o razglasitvi združljivosti koncentracije s skupnim trgom (Zadeva št. COMP/M.9054 - Broadcom / CA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/10/2018 o razglasitvi združljivosti koncentracije s skupnim trgom (Zadeva št. COMP/M.9073 - PAI Partners SAS / Asmodee) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/11/2018 o razglasitvi združljivosti koncentracije s skupnim trgom (Zadeva št. COMP/M.9144 - Michael Kors Holdings Limited / Gianni Versace SpA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 07/11/2018 o razglasitvi združljivosti koncentracije s skupnim trgom (Zadeva št. COMP/M.9050 - Hammerson plc / M&G Limited / Highcross) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Izvedbeni sklep Komisije (EU) 2018/1723 z dne 26. oktobra 2018 o čezmejnem projektu Rail Baltica na koridorju jedrnega omrežja Severno morje–Baltik (notificirano pod dokumentarno številko C(2018) 6969)

text:
                  15.11.2018

                  SL

                  Uradni list Evropske unije

                  L 287/32

         IZVEDBENI SKLEP KOMISIJE (EU) 2018/1723
         z dne 26. oktobra 2018
         o čezmejnem projektu Rail Baltica na koridorju jedrnega omrežja Severno morje–Baltik

               (notificirano pod dokumentarno številko C(2018) 6969)

         (Besedilo v estonskem, finskem, latvijskem, litovskem, poljskem in švedskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (1) ter zlasti člena 47(2) Uredbe,
         ob upoštevanju naslednjega:

                     (1)

                     Kot je priznano v 3. delovnem načrtu za koridor jedrnega omrežja Severno morje–Baltik (2), naj bi imel čezmejni projekt Rail Baltica ključno vlogo pri zagotavljanju delovanja koridorja z interoperabilno in učinkovito povezavo baltskih držav s Poljsko in do Finske ter multimodalnimi povezavami med pomorskim, železniškim in cestnim prometom.

                     (2)

                     Rail Baltica se izvaja kot hitra konvencionalna železniška proga za mešani potniški in tovorni promet. Pričakuje se, da se bodo tokovi tovornega in potniškega prometa po dokončanju projekta Rail Baltica znatno povečali.

                     (3)

                     Projekt Rail Baltica je zelo kompleksen čezmejni projekt, ki vključuje pet držav članic in pri katerem je ustrezno usklajevanje pomemben izziv. Da bi se podprlo njegovo usklajeno in pravočasno izvajanje, je treba sprejeti določbe, v katerih se opišejo potrebni ukrepi in časovni razpored njihovega izvajanja. To bi pripomoglo k doseganju čezmejnih ciljev delovnega načrta za koridor Severno morje–Baltik. Glede na navedeni delovni načrt naj bi čezmejni projekt Rail Baltica postal operativen, takoj ko bo to mogoče, v vsakem primeru pa najpozneje do leta 2030.

                     (4)

                     Brez poseganja v člen 1(4) Uredbe (EU) št. 1315/2013 preostala proračunska sredstva, potrebna za polno izvajanje čezmejnega projekta Rail Baltica, po ocenah znašajo najmanj 5,6 milijarde EUR. Vrednost doslej izvedenih ali načrtovanih projektov dosega skoraj 1,9 milijarde EUR in vključuje sredstva Unije (do 85 % upravičenih stroškov). Pomembno je opredeliti ukrepe, potrebne za dokončanje projekta Rail Baltica, da se lahko načrtuje in v celoti optimizira s tem povezana razpoložljivost financiranja Unije, nacionalnega in regionalnega financiranja ter drugih relevantnih vrst podpore.

                     (5)

                     Zaradi čezmejne razsežnosti projekta je potrebna vzpostavitev namenskih struktur upravljanja. Evropski koordinator za koridor jedrnega omrežja Severno morje–Baltik in predstavnik Komisije bi v navedenih strukturah morala sodelovati kot opazovalca.

                     (6)

                     Estonija, Latvija in Litva so podpisale in ratificirale medvladni sporazum, v katerem so se dogovorile, da se v celoti zavezujejo k projektu Rail Baltica. Družba RB Rail AS in nacionalni izvajalski organi so bili vzpostavljeni in imenovani za izvajanje projekta. Projektna skupina Rail Baltica je pristojna za usmerjanje in usklajevanje med ministrstvi Estonije, Latvije, Litve, Poljske in Finske.

                     (7)

                     Za spremljanje napredka pri izvajanju bi morale države članice Komisiji pošiljati redna poročila o tej zadevi za odseke, ki se nahajajo na njihovih ozemljih, in sporočiti kakršne koli nastale zamude.

                     (8)

                     Ukrepe iz tega sklepa so odobrile Estonija, Latvija, Litva, Poljska in Finska.

                     (9)

                     Ukrepi iz tega sklepa so v skladu z mnenjem odbora iz člena 52 Uredbe (EU) št. 1315/2013 –

               SPREJELA NASLEDNJI SKLEP:

            Člen 1
            Predmet urejanja
            V tem sklepu so opisani ukrepi in časovni razpored izvajanja za čezmejni projekt Rail Baltica (Talin–Pärnu–Riga–Panevėžys–Kaunas–Varšava s povezavo do Vilne) ter s tem povezane določbe o upravljanju.

            Člen 2
            Ukrepi in časovni razpored
            Estonija, Latvija, Litva in Poljska zagotovijo pravočasno izvedbo naslednjih ukrepov:

                        (a)

                        do 31. decembra 2018:

                                    (1)

                                    v Estoniji, Latviji in Litvi se zaključijo konsolidirane predhodne tehnične zasnove;

                                    (2)

                                    v Estoniji, Latviji in Litvi se opravijo strateške presoje vplivov na okolje (razen od Kaunasa do Vilne in od Kaunasa do državne meje Litva/Poljska);

                                    (3)

                                    študija o upravljanju infrastrukture v Estoniji, Latviji in Litvi se dokonča in predloži nacionalnim organom Estonije, Latvije in Litve;

                        (b)

                        do 30. junija 2019: Estonija, Latvija in Litva sprejmejo odločitev o upravljanju zgrajene infrastrukture;

                        (c)

                        do 31. decembra 2020:

                                    (1)

                                    v Litvi se opravijo strateške presoje vplivov na okolje od Kaunasa do državne meje Litva/Poljska;

                                    (2)

                                    v Estoniji, Latviji in Litvi se zaključi prostorsko (teritorialno) načrtovanje in odobri podrobna prilagoditev tras (razen od Kaunasa do Vilne);

                                    (3)

                                    v Estoniji, Latviji in Litvi se začne gradnja;

                                    (4)

                                    zaključi se priprava tehnične zasnove železnice v Estoniji, Latviji (osrednji odsek okoli Rige) in Litvi (razen od Kaunasa do Vilne in od Kaunasa do državne meje Litva/Poljska);

                                    (5)

                                    na Poljskem se zaključijo podrobne študije in okoljski postopki, ki opredeljujejo tehnične parametre in časovni okvir za izvajanje odseka Ełk–državna meja Poljska/Litva;

                        (d)

                        do 31. decembra 2021:

                                    (1)

                                    zaključi se pridobivanje zemljišč v Estoniji, Latviji in Litvi (razen od Kaunasa do Vilne in od Kaunasa do državne meje Litva/Poljska);

                                    (2)

                                    v Litvi se od Kaunasa do Vilne zaključijo prostorsko (teritorialno) načrtovanje in strateške presoje vplivov na okolje ter odobri podrobna prilagoditev tras;

                                    (3)

                                    zaključi se priprava tehnične zasnove v Latviji (severni in južni odsek);

                        (e)

                        do 31. decembra 2023:

                                    (1)

                                    zaključi se pridobivanje zemljišč v Litvi od Kaunasa do Vilne in od Kaunasa do državne meje Litva/Poljska;

                                    (2)

                                    zaključi se priprava tehnične zasnove železnice v Litvi od Kaunasa do državne meje Litva/Poljska in od Kaunasa do Vilne;

                        (f)

                        do 31. decembra 2025:

                                    (1)

                                    v Estoniji, Latviji, Litvi in na Poljskem se dokonča železniška infrastruktura kot dvotirna železniška proga za mešani promet, primerna za najmanj 740 metrov dolge tovorne vlake, elektrificirana, s tirno širino UIC;

                                    (2)

                                    za dosego polne interoperabilnosti se v Estoniji, Latviji, Litvi in na Poljskem uvede evropski sistem za upravljanje železniškega prometa (ERTMS) v skladu z Izvedbeno uredbo Komisije (EU) 2017/6 (3);

                                    (3)

                                    zagotovi se zmogljivost za pretovarjanje v obstoječih in novih železniško-cestnih terminalih, ki so povezani s hitro konvencionalno dvotirno elektrificirano železniško progo s standardno evropsko tirno širino (1 435 mm).

            Člen 3
            Upravljanje

               1.   Predstavniki Estonije, Latvije, Litve, Poljske in Finske vsaj dvakrat letno razpravljajo o napredku ukrepov iz člena 2 na sestanku medvladne (ministrske) projektne skupine Rail Baltica, ki se ga udeležijo tudi evropski koordinator za koridor jedrnega omrežja Severno morje–Baltik in predstavniki Komisije.

               2.   Evropski koordinator za koridor jedrnega omrežja Severno morje–Baltik in predstavniki Komisije ter imenovani predstavniki Poljske in Finske so vabljeni, da se sestankov nadzornega odbora RB Rail AS udeležujejo kot opazovalci.

            Člen 4
            Poročanje
            Estonija, Latvija, Litva in Poljska Komisiji in evropskemu koordinatorju za koridor jedrnega omrežja Severno morje–Baltik vsaj enkrat letno poročajo o napredku pri izvajanju ukrepov iz člena 2 ter sporočijo kakršne koli nastale zamude, pri čemer navedejo razloge za zamudo in sprejete popravne ukrepe. Navedene države članice lahko v ta namen po potrebi uporabijo vsebino letnih poročil o stanju, ki se predložijo v okviru sporazumov o dodelitvi nepovratnih sredstev Instrumenta za povezovanje Evrope.

            Člen 5
            Pregled
            Komisija najpozneje do 31. decembra 2023 po posvetovanju z Estonijo, Finsko, Latvijo, Litvo in Poljsko ter ob pomoči evropskega koordinatorja za koridor jedrnega omrežja Severno morje–Baltik pregleda ukrepe in časovni razpored iz člena 2.

            Člen 6
            Ta sklep je naslovljen na Republiko Estonijo, Republiko Latvijo, Republiko Litvo, Republiko Poljsko in Republiko Finsko.

            V Bruslju, 26. oktobra 2018

                  Za Komisijo

               Violeta BULC

                  Članica Komisije

            (1)  UL L 348, 20.12.2013, str. 1.

            (2)  Delovni načrt je na voljo na https://ec.europa.eu/transport/themes/infrastructure/north-sea-baltic_en.

            (3)  Izvedbena uredba Komisije (EU) 2017/6 z dne 5. januarja 2017 o evropskem načrtu za uvedbo evropskega sistema za upravljanje železniškega prometa (UL L 3, 6.1.2017, str. 6).